PRITARTA

Telšių l-d „Saulutė“

tarybos 2020 m. sausio 30d.

protokoliniu nutarimu

Nr. V6 – 16

SUDERINTA

Telšių rajono savivaldybės administracijos Švietimo ir sporto skyriaus vedėjo

2020 m. d. raštu Nr.

 PATVIRTINTA

 Telšių l-d „Saulutė“

 direktoriaus 2020 m. d.

 įsakymu Nr. V-

**TELŠIŲ LOPŠELIO-DARŽELIO „SAULUTĖ“ 2019 METŲ VEIKLOS ATASKAITA**

1.**Bendra informacija.**

1.1. **Mokiniai** (mokinių skaičius, fiksuojant kasmet rugsėjo 1 d. duomenimis,

skaičiaus pokytis perpastaruosius 3 m.):

|  |  |  |
| --- | --- | --- |
| Metai | Rugsėjo 1 d. | Mokinių skaičiaus pokytis |
| 2017 | 225 | Sąrašinis vaikų skaičius – atitinka norminį vaikų skaičių. Įsteigta dar viena lopšelio grupė. |
| 2018 | 232 | Sąrašinis vaikų skaičius – 2 daugiau. |
| 2019 | 229 | Sąrašinis vaikų skaičius – atitinka norminį vaikų skaičių. 1 vaikas turi judesio ir padėties sutrikimą - atitinka du vaikus. |

1.2. **Darbuotojai:**

1.2.1. Bendras darbuotojų skaičius – 46

1.2.2. *Mokyklos vadovai, jų kvalifikacija:*

mokyklos direktorius – 1 etatas;

direktoriaus pavaduotojas ugdymui – 0,75 etato.

1.2.3. Mokytojų ir pagalbos mokiniui specialistų skaičius, fiksuojant spalio 1 d.

duomenimis:

|  |  |  |
| --- | --- | --- |
| **Pagrindinė darbovietė** | **Nepagrindinė darbovietė** | **Iš viso** |
| 24 |  | 24 |

1.2.4.Mokytojų ir pagalbos mokiniui specialistų kvalifikacija (skaičiuojant dirbančiuosius ir pagrindinėje, ir nepagrindinėje darbovietėse), kvalifikacinės kategorijos

|  |  |
| --- | --- |
| **Kvalifikaciniai reikalavimai, kvalifikacinės kategorijos** | **Skaičius** |
| Turi aukštąjį universitetinį, aukštąjį koleginį, aukštesnįjį išsilavinimą | 24 |
| Turi pedagogo kvalifikaciją | 24 |
| Turi dėstomo dalyko (ugdymo srities) kvalifikaciją | 24 |
| Ekspertai  |  |
| Metodininkai  | 4 |
| Vyresnieji mokytojai | 16 |
| Mokytojai  | 4 |

1.2.5. Nepedagoginių darbuotojų skaičius (etatų skaičius) – **20 (20,25 et.)**

1.3. Mokyklos dalyvavimas programų, projektų konkursuose 2019 m. (parašyta

programų, gautas finansavimas (Eur) ar kitokia parama):

1.3.1.Telšių rajono savivaldybės finansuojamas sveikatingumo projektas „Saugi aplinka – sveiki vaikai, ramūs tėvai “– 1000 € ;

1.4.Klasės krepšelio (KK) lėšos ir jų panaudojimas:

|  |  |  |  |  |
| --- | --- | --- | --- | --- |
| Eil. Nr. | Reikmės  | Gauta sausio 1 d. | Patikslintas planas | Panaudota gruodžio 31 d. |
| Eur. | Proc. |
| 1. | Iš viso KK lėšų | 217200,00 | 211400,00 | 211400,00 | 100 |
| 1.1. | Vadovėliams ir kt. mokymo priemonėms | 4000,00 | 3946,26 | 3946,26 | 100 |
| 1.2. | Mokytojų ir kt. ugdymo procese dalyvaujančių asmenų kvalifikacijai tobulinti | 1800,00 | 1930,85 | 1930,85 | 100 |
| 1.3. | Mokinių pažintinei veiklai ir profesiniam orientavimui | 800,00 | 587,37 | 587,37 | 100 |
| 1.4. | IKT diegti ir naudoti | 2400,00 | 2500,00 | 2500,00 | 100 |
| 2. | Vienam mokiniui tenka KK lėšų | 948,47 |  | 923,47 |  |

1.5.Savivaldybės biudžeto (SB) lėšos ir jų panaudojimas:

|  |  |  |  |  |
| --- | --- | --- | --- | --- |
| Eil. Nr. | Reikmės  | Gauta sausio 1 d. | Patikslintas planas | Panaudota gruodžio 31 d. |
| Eur. | Proc. |
| 1. | Iš viso SB lėšų | 327800,00 | 323900,00 | 323677,00 | 99,93 |
| 1.1. | Iš jų darbo užmokesčiui | 270200,00 | 259400,00 | 259400,00 | 100 |

1.6.Gautas 2019 metais papildomas (ne iš savivaldybės biudžeto) finansavimas arba

kitokia parama iš kitų šaltinių:

|  |  |  |  |
| --- | --- | --- | --- |
| Eil. Nr. | Kiti šaltiniai | Finansinės arba kitokios paramos išraiška | Kam ir kaip finansinė arba kitokia parama buvo panaudota |
| 1. | 2% gyventojų pajamų mokesčio paramos lėšos | 1067, 92 € | Civilinės atsakomybės draudimas – 220 €; transporto nuoma – 330 €; Langų valymo robotas – 275 €; Teisės aktų prenumerata – 67 € |
| 2. | Mokinių nemokamas maitinimas | 628,94 € | Priešmokyklinių grupių nemokamam vaikų maitinimui |
| 3. | Įstaigos pajamos už išlaikymą švietimo įstaigoje | 82078,47 € | Mitybai – 67077,14€ Remontui – 478,50 €IKT prekių ir paslaugų įsigijimas 1894,08 €; Ūkio inventoriaus įsigijimo išlaidos 11535,63 €; ryšio išlaidos -101,10 €;Patalynės išlaidos 992,02 € |

 1.7. Direktoriaus nuožiūra pateikiama informacija

Įgyvendinant lopšelio-darželio ugdymo tikslus, vykdoma Telšių lopšelio-darželio „Saulutė“ ikimokyklinio ugdymo programa „Saulutės delnuose“, sveikatos stiprinimo programa „Mažais žingsneliais sveikatos link“. Siekėmeaktyvinti bendruomenės narių sveiką gyvenseną per lietuvių liaudies tradicijas ir papročius. Stiprinome emocinę ir fizinę vaikų sveikatą kasdieninėje veikloje.

Lopšelyje-darželyje sudarytos sąlygos tiek vaiko, tiek mokytojo individualybei atsiskleisti. Idiegta elektroninio dienyno platforma „Mūsų darželis“, pedagogai kelia kvalifikaciją internetinėje platformoje Pedagogas.lt , taip užtikrinamas pedagogų nuolatinis tobulinimasis. Atnaujinta ir informatyvi lopšelio-darželio svetainė [www.saulutetelsiai.lt](http://www.saulutetelsiai.lt) . Vykdoma lopšelio-darželio edukacinių erdvių plėtra, ugdymo įstaigos metodinės ir materialios bazės plėtra.

Lopšelio-darželio prioritetinė kryptis – sveikatos saugojimas ir stiprinimas. Todėl aktyviai dalyvavome respublikiniuose projektuose: RIUKKPA, Lietuvos futbolo asociacijos „Futboliukas“, Lietuvos mokinių neformaliojo švietimo centro projekte ,,Sveikata visus metus“, Lietuvos Sveikatos mokymo ir ligų prevencijos centro „Sveika mokykla“, asociacijos „Sveikatos želmenėliai“ veikloje. Pasirašyta bendradarbiavimo sutartis su VšĮ „Tikra mityba“ įsitraukiant į projektą „Sveikatiada“ 2019-2020m.

Ikimokyklinio ugdymo grupių vaikų komanda dalyvavo Lietuvos ikimokyklinio ugdymo įstaigų projekte „Lietuvos mažųjų žaidynės 2019“. Komanda tapo nugalėtoja ir dalyvavo finaliniame renginyje Palangoje.

Lopšelis-darželis dalyvavo Telšių rajono ikimokyklinių įstaigų vadovų metodinio būrelio inicijuotame 2019-ųjų – Žemaitijos metų projekte „Žemaitėja brongi – mas tava vaka“; Mokytojos paruoštas ugdytinis dalyvavo Lietuvos vaikų ir moksleivių-liaudies kūrybos atlikėjų-konkurse „Tramtatulis“ ir buvo pripažintas II turo laureatu.

Įgyvendintas 1 (1000 €) finansuojamas sveikatingumo projektas. Grupėse įgyvendinti 4 nefinansuojami projektai. Vyresniosios grupės dalyvavo tarptautinėje programoje „Zipio“ draugai. Nuo mokslo metų pradžios, viduriniojo amžiaus grupėje, pradėta įgyvendinti emocinio ugdymo programa „Kimochi“.

Logopedas dalyvavo respublikinėje ikimokyklinio ugdymo įstaigų pedagogų, švietimo pagalbos specialistų idėjų mugėje „Žaidžiu ir kalbu 2019“, prevenciniame projekte „Žaidimai moko“.

Dalijomės gerąja darbo patirtimi Respublikinėje ikimokyklinio ugdymo įstaigų, turinčių „Saulutės“ vardą, metodinėje-praktinėje konferencijoje „Būti komandos dalimi“ Jonavoje, ,,Lauko erdvių pritaikymas kokybiškam vaikų ugdymui“ su Šiaulių rajono Meškuičių lopšelio-darželio mokytojais. Savo patirtį viešinome rajono spaudoje, internetinėje erdvėje.

Lopšelio-darželio bendruomenės komanda dalyvavo Telšių visuomenės sveikatos biuro inicijuotame projekte „Sveikiausi par vėsa rajuoną 2019“. Tarptautinei šeimos dienai paminėti, bendruomenei organizuotas renginys „Linksmasis autobusiukas“.

Lopšelio-darželio taryba sprendė visus klausimus, susijusius su ugdymo įstaigos veikla. Taryba derino lopšelio-darželio metinį veiklos planą, 2019-2021m. strateginį planą, 2019 metų biudžetą, 2 proc. pajamų mokesčio paramos lėšų panaudojimą, lopšelio-darželio darbą vasaros laikotarpiu ir kt.

**Veiklos tikslų ir uždavinių įgyvendinimas**

**I tikslas. Aktyvinti bendruomenės narių sveiką gyvenseną.**

1 uždavinys. *Skatinti bendruomenės sveikatinimą per lietuvių liaudies tradicijas ir papročius.*

Metodiniame užsiėmime mokytojoms skaitytas pranešimas „Gimto krašto savitumo pažinimas ikimokykliniame amžiuje“.

Mokytojai dalijosi patirtimi, kaip supažindina vaikus su miesto simbolika, istorija, senolių išmintimi apie sveikatos stiprinimą. Vykdyta ugdomųjų veiklų priežiūra, įgyvendinant ketvirčio tikslus ir uždavinius.

Lopšelyje-darželyje organizuota šventinis rytmetis: Pusiaužiemis, „Šv. Agota, saugok mūsų namelius“, „Gandrinės“, pramoga „Mes mažieji piemenėliai“, renginys skirtas Lietuvos Valstybės atkūrimo dienai paminėti „Dainuoju Lietuvą, kaip džiaugsmą“.

Įgyvendinant ketvirčio tikslus, organizuota tradicinės kalendorinės šventės: „ Lašininio ir kanapinio varžytuvės“, „Kaziuko jomarkas“, „Velykos budina žemę“, vasaros saulėgrįžos šventė, Rasos šventė ir kt.

Kadangi 2019m. – Žemaitijos metai, todėl aktyviai dalyvavome rajono renginiuose, minint šį įvykį: skaitymų konkurse „ Gimtinės spalvos“, projekte -- parodoje ,, Mažom pėdutėm po Žemaitiją“. Lopšelio-darželio bendruomenė dalyvavo visuotinėje pilietinėje akcijoje „Atmintis gyva, nes liudija“, skirtoje Sausio 13 ąjai Laisvės gynėjų dienai paminėti; pilietinėje iniciatyvoje „Gyvasis tautos žiedas“. Respublikinės ikimokyklinio ugdymo įstaigų darbuotojų asociacijos „Sveikatos želmenėliai“ organizuotoje nuotraukų parodoje „Mes keliaujam po Lietuvą“.

Mokytojos su vyresniųjų gr. vaikais dalyvavo plenere „Žemaitėjės žemės spalvas“, projekte „Mažom pėdutėm po Žemaitiją“

Organizuotos edukacinės-pažintinės ekskursijos vyresnių ir priešmokyklinių grupių vaikams į „Žvėrinčių, ant „Šatrijos“ kalno, Žemaitijos kaimo muziejų, Džiugo piliakalnį, Biržuvėnų dvarą, „Alka“ muziejų, į G.Grigaičio bičių ūkį ir t.t.

Tėveliams organizuota daug švenčių, vakaronių grupėse, susitikimų su PPT, Vsb specialistais.

**Uždavinys įvykdytas visiškai. Organizuota daug veiklų, įvairių renginių, supažindinant su gimto krašto istorija, papročiais ir senolių išmintimi. Veiklos orientuotos į sveikatos puoselėjimą. Jose aktyviai dalyvavo vaikai, tėveliai, kiti šeimos nariai. Bendravome su socialiniais partneriais iš įvairių Telšių rajono ir respublikos ikimokyklinių įstaigų. Dalijomės gerąja darbo patirtimi Lietuvos „Saulučių“ sambūrio metodinėje – praktinėje konferencijoje „Būti komandos dalimi“ Jonavoje.. Aktyviai dalyvavome Telšių rajono savivaldybės inicijuotuose renginiuose. Veiklos, kuriose dalyvavo tėvai, socialiniai partneriai gerino ikimokyklinės įstaigos įvaizdį.**

**2 uždavinys.** *Formuoti ir įtvirtinti sveikos gyvensenos įgūdžius kasdieninėje veikloje*

Metodiniame pasitarime perskaitytas pranešimas „Edukacinių lauko erdvių

panaudojimas, stiprinant sveikatą“. Mokytojos pasidalijo gerąja darbo patirtimi apie šiuolaikinio vaiko ugdymo galimybes lauke. Atliktas vyresniųjų grupių vaikų fizinio pajėgumo testas. Organizuotos sporto pramogos, šeimos sporto šventės, akcijos bendruomenei, vaikų piešinių parodos ir kt.

Dalyvavome Lietuvos mokinių neformaliojo švietimo centro , Sveikatos mokymo ir ligų prevencijos centro iniciatyvoje ,,Aktyviai, draugiškai, sveikai“, respublikinėje akcijoje „Judėjimo savaitė – 2019“, „Judrūs vaikai-gamtos draugai“, sveikatinimo ir masinio bėgimo akcijoje „Aš bėgu 2019“, skirtai Pasaulinei sveikatos dienai paminėti, Lietuvos Respublikos aplinkos ministerijos projekte „Europos judumo savaitė 2019“.

Ikimokyklinio ugdymo grupių vaikų komanda dalyvavo Lietuvos ikimokyklinio ugdymo įstaigų projekte „Lietuvos mažųjų žaidynės 2019“. Telšių lopšelio-darželio „Saulutė“ komanda tapo nugalėtoja ir dalyvavo finaliniame renginyje Palangoje.

Priešmokyklinės grupės organizavo įvairias pramogas su Telšių Naujamiesčio mokyklos auklėtiniais, rajono ikimokyklinio ugdymo įstaigų vaikais pvz.: „Sportuoju kartu su šaltuku“, „Kai sportas šalia, visad nuotaika gera“.

Lopšelyje-darželyje plečiamos edukacinės erdvės vaikų gebėjimams plėtoti. Panaudojus gautas projekto lėšas, įrengta lauko šaškių lenta, vidinėse erdvėse įruošta vaikų bibliotekėlė „Smalsiukas“, žaidimai šoklumui lavinti, sensorinių žaidimų lentos.

**Uždavinys įvykdytas visiškai. Taikant įvairias formas bei metodus, vaikams suteikta žinių apie sveiką gyvenseną, saugią aplinką ir fizinio aktyvumo svarbą. Plečiamos vidinės edukacinės erdvės vaikų fiziniam aktyvumui skatinti. Į veiklas įtraukiama šeima.**

**3.uždavinys.** *Stiprinti emocinę ir fizinę vaikų sveikatą.*

Metodiniame pasitarime skaitytas pranešimas „Emocinė vaiko sveikata – raktas į jo pozityvumą ir motyvaciją“. Mokytojai dalinosi gerąja darbo patirtimi apie mokytojo ir vaiko dermę, puoselėjant emocinę vaiko sveikatą. Atlikta veiklų stebėsena. Vaikams organizuotos įvairių rūšių pramogos, suteikiančios džiugių emocijų, sporto šventės „ Kiškių nuotykiai Saulutės šalyje“, „Paukštelių mankšta“, sporto šventė „Dviratuką aš turiu ir važiuoju su draugu“, tradicinis rytmetis „Klounada“ ir kt., akcijos, vaikų piešinių parodos ir kt. Atsiliepėme į Vilniaus lopšelio-darželio „Pelenė“ kvietimą ir rytą pradėjome respublikine rytine flashmob e mankšta ,,Laikas keltis“, prisijungėme prie Lietuvos automobilių kelių direkcijos prie Susisiekimo ministerijos paskelbtos saugaus eismo akcijos ,,Atšvaitų diena“ . Daug dėmesio skirta bendruomenės švietimui. Organizuota mokymai „Olimpinių vertybių ugdymo programa 2.0“, seminaras „Vaikų imuniteto stiprinimas taikant Sebastiano Kneipo metodiką“, Tarptautinei šeimos dienai paminėti, šeimos šventė – „Linksmasis autobusiukas“. Dalyvavome respublikinėje akcijoje „Veiksmo savaitė BE PATYČIŲ“, kurią inicijavo emocinės paramos tarnyba „Vaikų linija“. Paruošėme lankstinukus tėvams apie patyčių stabdymą. Lopšelyje-darželyje organizuotas tradicinis rytmetis „Klounada“. Lopšelio-darželio bendruomenė dalyvavo TV3 televizijos ir SEB banko organizuotame paramos projekte “Išsipildymo akcija 2019“. Surinktos lėšos paaukotos Telšių rajono socialinių paslaugų centro kuruojamoms šeimoms.

**Uždavinys įvykdytas visiškai.** **Taikant įvairias formas ir metodus, vaikams suteikta žinių apie emocinę sveikatą. Bendradarbiaujant su Telšių švietimo centro PPT, Vsb specialistais organizuota paskaitos tėvams apie vaiko emocinę, fizinę sveikatą ir jos stiprinimą, S.Kneipo metodikos taikymą. Mokytojai tobulino profesines ir specialiąsias žinias apie smurto prevenciją, Krizių valdymą ikimokyklinio ugdymo įstaigoje.**

 **3. Problemos (**sąlygotos vidaus ir išorės faktorių)

 3.1. Finansavimo stoka ūkio reikmėms, trūksta lėšų šiuolaikinėms išmaniosioms technologijoms įsigyti.

 3.2. Neestetiška lopšelio-darželio pastato išorė – sutrūkinėjusios sienos, fasadui reikalingas apšiltinimas ir remontas.

 3.3.Trūksta remonto „B“ korpuso vidinėms erdvėms: 1 grupei, salei, koridoriui, sekretorės kabinetui, buvusiai skalbyklai, minkšto inventoriaus sandėliui.

|  |  |  |  |  |  |
| --- | --- | --- | --- | --- | --- |
|  |  |  |  |  |  |